**PhD-képzésre való jelentkezés – Kutatási és disszertációs szakasz (4 félév)**

**A kutatási és disszertációs szakaszba bekapcsolódó hallgatók esetében a PhD képzésre való jelentkezéssel EGYÜTT szükséges benyújtani a jelentkezést a komplex vizsgára is.**

**Jelentkezhetnek:**

A doktori képzés második, kutatási és disszertációs szakaszába bekapcsolódhat az, aki a fokozatszerzésre egyénileg készült fel, feltéve, hogy teljesítette a felvételi általános követelményeit. A felvételi jelentkezést a tárgyév április 15-ig, vagy november 15-ig lehet benyújtani. A kijelölt felvételi bizottság támogató véleménye alapján folytatható le a komplex vizsga. A kutatási és disszertációs szakasz sikeres komplex vizsgát követően, az Egyetem Doktori Tanácsának felvételi döntésével kezdődik. A komplex vizsgára bocsátáshoz szükséges felvételi követelményeket a Tudományági Doktori Tanácsok működési szabályzata tartalmazza.

**Követelmények és feltételek:**

* sikeres záróvizsgával (államvizsgával) befejezett egyetemi tanulmányokat tanúsító, legalább "jó", illetve "cum laude" minősítésű osztatlan, alap vagy mesterképzésben szerzett egyetemi oklevél, kivéve az osztatlan képzés utolsó két tanévében tanulmányokat folytató jelentkezők,
* a tudományterület műveléséhez szükséges nyelvismeret igazolása a doktori iskola működési szabályzatában meghatározottak szerint, (a felvétel nyelvi követelményei a következő linken érhetőek el: <https://www.uni-miskolc.hu/wp-content/uploads/2024/02/Felvetel-nyelvi-kovetelmenyei.pdf> )
* kellő szintű szakmai tájékozottság a választott kutatási témában,

**Képzési forma:**

* Önköltséges

**Tagozat:**

* Levelező

**A PhD képzésre való jelentkezéshez csatolandó dokumentumok:**

* kitöltött jelentkezési lap (<https://www.uni-miskolc.hu/wp-content/uploads/2024/02/Jelentkezesi-lap.pdf> )
* leckekönyv másolata (papíralapú index másolata, vagy a Neptunból nyomtatott dokumentum vagy oklevélmelléklet),
* oklevél másolata az eredeti dokumentum bemutatásával,
* szakmai önéletrajz,
* nyelvismeretet igazoló dokumentum másolata az eredeti dokumentum bemutatásával,
* TDK tevékenység igazolása,
* szakcikkek és konferencia-előadások másolata,
* a doktori témáról való elképzelésének leírása (kutatási terv),
* a felvételi eljárási díj (9.000 Ft) befizetését igazoló dokumentum (Tranzakciót igazoló .pdf dokumentum, amely az utalást követően a banki felületről letölthető)
	+ a felvételi eljárási díj befizetéséhez kapcsolódó információk a következő linken érhetőek el: <https://www.uni-miskolc.hu/wp-content/uploads/2025/03/palyazati_felhivas_egyetemi_2026.pdf>
	+ a felvételi eljárási díj csekken történő befizetése nem lehetséges, így kérjük banki utalással teljesíteni az eljárási díj összegét.
* a mesterképzéssel vagy osztatlan képzés utolsó két tanévével párhuzamosan doktori képzést folytatni kívánó jelentkezők esetében annak igazolása, hogy kiemelkedő tanulmányi, tudományos és nyelvi ismeretekkel rendelkezik a jelentkező.

**A komplex vizsgára való jelentkezéshez csatolandó dokumentumok:**

* Jelentkezési lap (<https://geik.uni-miskolc.hu/intezetek/HATVANY/content/175/175_20.docx>)
* Kredit teljesítési igazolás (Neptun rendszerből nyomtatott)
* MTMT-ből nyomtatott aktuális lista és az összefoglaló táblázat
* Témavezetői és társtémavezetői (ha van) ajánlás (angolul, minimum 1 oldalas)
* Kutatási téma áttekintése (state of the art) és a konkrét végzendő kutatás terve, és annak tervezett időbeli ütemezése+a publikációs terv (angolul, 3+2+1 oldal)
* Nyilatkozat, miszerint a jelentkezés időpontjáig a jelentkező megszerzi a vizsgához szükséges kreditpontszámot.
* A komplex vizsgának nincs díja!

**Jelentkezés benyújtása:**

A PhD képzésre és a komplex vizsgára való jelentkezés dokumentumait EGYÜTT szükséges leadni az alábbiaknak megfelelően.

* PhD-képzés:
	+ Miskolci Egyetem Tudományos és Nemzetközi Igazgatóságán (Miskolc – Egyetemváros, A/4. jelű épület I. emelet 111.sz. helyiség), munkaidőben (hétfőtől csütörtökig 7:30 és 16:00 óra között, pénteken 7:30 és 13:30 között) Dr. Kocsisné dr. Kovács Juditnak személyesen
		- az oklevél és a nyelvismeretet igazoló dokumentumok bemutatására személyesen is szükség van a másolatok hitelesítése miatt
	+ A személyes benyújtással egyidejűleg egy PDF fájlt is szükséges leadni a következőknek megfelelően: A pályázathoz csatolandó dokumentumokból (a jelentkezési felhívásban meghatározott sorrendben) jelentkezőnként egy PDF fájlt kell összeállítani és azt a jelentkező nevével elnevezni. A PDF fájlt a pályázati dokumentáció személyes benyújtásával egyidejűleg a judit.kocsisne.kovacs@uni-miskolc.hu címre meg kell küldeni.
* Komplex vizsga:
	+ Miskolci Egyetem Tudományos és Nemzetközi Igazgatóságán (Miskolc – Egyetemváros, A/4. jelű épület I. emelet 111.sz. helyiség), munkaidőben (hétfőtől csütörtökig 7:30 és 16:00 óra között, pénteken 7:30 és 13:30 között) Dr. Kocsisné dr. Kovács Juditnak személyesen

**Jelentkezés benyújtásának határideje:**

A felvételi jelentkezést a tárgyév április 15-ig, vagy november 15-ig lehet benyújtani.

**További hasznos információk:**

A pályázati felhívás és a jelentkezési lap, valamint a „Miskolci Egyetem doktori képzés és doktori (PhD) fokozatszerzés szabályzata” a Miskolci Egyetem honlapján, <https://www.uni-miskolc.hu/kepzesek/doktori-kepzes-phd/phd-ugyintezes/> megtalálható. További információkkal szolgál az Országos Doktori Adatbázis ([www.doktori.hu](http://www.doktori.hu))